Σύσταση Γενικής Διεύθυνσης Διοικητικής Υποστήριξης στο Υπουργείο Εμπορικής Ναυτιλίας. Στο Υπουργείο Εμπορικής Ναυτιλίας συνιστάται Γενική Διεύθυνση Διοικητικής Υποστήριξης, η οποία συγκροτείται από τις εξής Διευθύνσεις: Διεύθυνση Πολιτικού Προσωπικού, η οποία προβλέπεται από τις διατάξεις του άρθρου 23 του Π.Δ. 259/1988, όπως η παρ. 2 περ. δ­ του άρθρου 23 τροποποιήθηκε με το άρθρο 3 του π.δ. 27/1993. Διεύθυνση Οργάνωσης και Απλούστευσης Διαδικασιών, η οποία προβλέπεται από τις διατάξεις του άρθρου 26 του Π.Δ. 259/1988, όπως μετονομάστηκε με το άρθρο 9 παρ. 3 περ. δ­ του Ν. 2575/1998 και οι αρμοδιότητές της επαναπροσδιορίστηκαν με την παρ. 3 περ. ε­ του άρθρου 9 του Ν. 2575/98, όπως η παρ. 2 περ. γ­ του άρθρου 26 του Π.Δ. 259/88 καταργήθηκε με το άρθρο 3 του Π.Δ. 98/1991. Διεύθυνση Εκπαίδευσης Πολιτικού Προσωπικού, η οποία προβλέπεται από τις διατάξεις του άρθρου 1 του Π.Δ. 13/1994. Η Γενική Διεύθυνση Διοικητικής Υποστήριξης συντονίζει τη λειτουργία των υπαγομένων σε αυτήν υπηρεσιακών μονάδων, επιμελείται τον προγραμματισμό των διοικητικών δραστηριοτήτων τους και αξιολογεί την ποιότητα των παραγομένων διοικητικών αποτελεσμάτων, σε συνάρτηση με το οικονομικό και οργανωτικό κόστος της ασκήσεως των υπό του νόμου προβλεπομένων αρμοδιοτήτων. Επίσης, εξειδικεύει την κυβερνητική πολιτική, εντός του ιεραρχικού της πεδίου και διατυπώνει εναλλακτικές προτάσεις για την επιλογή και οργάνωση των διοικητικών μέσων άσκησής της. Επιμελείται τη διαμόρφωση διαύλων υπηρεσιακής επικοινωνίας και συνεργασίας με τις λοιπές οργανικές μονάδες του Υπουργείου, με στόχο την πλήρη και επαρκή υποστήριξη του ασκουμένου από αυτές διοικητικού έργου.Γενικός Διευθυντής Στη Γενική Διεύθυνση Διοικητικής Υποστήριξης προΐσταται πολιτικός υπάλληλος του Κλάδου ΠΕ Διοικητικού - Οικονομικού του Υπουργείου Εμπορικής Ναυτιλίας, ο οποίος επιλέγεται σύμφωνα με τις κείμενες διατάξεις. Έργο του Γενικού Διευθυντή είναι το προβλεπόμενο από τις διατάξεις του άρθρου 78 παρ. 2 και 3 του Ν. 1892/1990. Η ισχύς του παρόντος διατάγματος αρχίζει από τη δημοσίευσή του στην Εφημερίδα Κυβερνήσεως. Στον Υπουργό Εμπορικής Ναυτιλίας αναθέτουμε τη δημοσίευση και εκτέλεση του παρόντος διατάγματος.